གཉིས་པ།རིཆི་ཊར་ཐིག་ཤིང་ཞེས་པའི་མིང་འདི་ཨ་རིའི་ས་འགུལ་དཔྱད་ཞིབ་པ་སྐུ་ཞབས་ཅར་ལི་རིཆི་ཊར་གྱི་མཚན་དང་འབྲེལ་ནས་བཏགས་པ་ཞིག་ཡིན་པ་དང༌།ཐིག་ཤིང་འདིས་ས་ཡོམ་གྱི་ཐོག་དབུས་ནས་མི་ལི་༦༠ཡས་མས་ཀྱི་ས་ཆར་འབྱུང་བའི་ས་འགུལ་ཚད་འཇལ་ཐུབ་པ་ཡིན།ཐིག་ཤིང་འདིའི་ཐོག་གི་ཨང་གྲངས་ཀྱིས་ཀྱང་ས་ཡོམ་སྐོར་གསལ་བཤད་བྱེད་ཐུབ་སྟེ།ཨང་གྲངས་༠ནས་༤་༣བར་གྱི་འགུལ་ཚད་ནི་ཁང་ཐོག་གོང་མར་ཡོད་པའམ་ངལ་གསོ་བྱེད་བཞིན་པའི་མིས་ཚོར་ཐུབ།༤་༣ནས་༤་༨བར་གྱི་འགུལ་ཤུགས་ཀྱིས་མི་རྣམས་གཉིད་ལས་སློང་ཐུབ་པ་མ་ཟད་རི་དང་ལྗོན་ཤིང་སོགས་ཀྱང་འགུལ་བར་བྱེད་ཐུབ།༤་༨ནས་༦་༢བར་གྱི་ས་ཡོམ་བྱུང་ཚེ་ཡར་ལང་དཀའ་བ་དང་འགྲོ་བསྐྱོད་མི་བདེ་བ་མ་ཟད་སྒེའུ་ཁུང་ཆག་པ་སོགས་ཀྱང་འབྱུང༌།༦་༢ནས་༧་༣བར་གྱིས་ཁང་པ་དང་བཟོ་བཀོད་ཀྱི་རིགས་ལ་གནོད་པ་ཆེ་བ་དང་སྐབས་འགར་རྒྱུག་ཆུ་ལས་ཆུ་དག་ཕྱིར་འཐོན་པ་སོགས་ཀྱང་འབྱུང༌།༧་༣ནས་༨་༩བར་གྱིས་གནོད་ཚབས་ཤིན་ཏུ་ཆེ་བའི་རིགས་ཏེ་ལམ་འགས་པ་དང་སར་གས་ཆགས་ཆེན་པོ་འབྱུང་བ་ཡིན།